钦定古今图书集成/明伦汇编/氏族典/第154卷 > 《廖用贤尚友录》 > 温廷筠
## 钦定古今图书集成/明伦汇编/氏族典/第154卷 > 《廖用贤尚友录》 > 温廷筠

按《唐书温大雅传》：“大雅弟彦博。彦博裔孙廷筠，少敏
悟，工为辞章，然薄于行，无检幅，又多作侧辞艳曲。与
贵胄蒱饮狎昵，数举进士不中第。大中末，试有司，廉
视尤谨，廷筠不乐，上书千馀言，然私占授者已八人，
执政鄙其为，授方山尉。徐商镇襄阳，署巡官，不得志，
去归江东。俄而徐商执政欲白用，会商罢，杨收疾之”，
遂废卒。本名岐，字飞卿。